****

**Sudjelovanje hrvatskih pravosudnih dužnosnika u dugotrajnim razmjenama u organizaciji EJTN-a u 2023. godini**

- Broj raspoloživih mjesta za pravosudne dužnosnike iz Hrvatske: jedno do dva mjesta na ESLJP-u (12 mjeseci), po jedno mjesto na Sudu EU-a (6 ili 10 mjeseci) i u Eurojustu (3 ili 4 mjeseca);

**- Uvjeti koje su propisale navedene institucije:**

* **Europski sud za ljudska prava** (od rujna 2023.)

1. Sudac ili državni odvjetnik;
2. 5 do 10 godina profesionalnog iskustva (nije navedeno da to mora biti sudačko ili državnoodvjetničko iskustvo);
3. Vrlo dobro znanje francuskog ili engleskog jezika (kandidati moraju biti sposobni izrađivati nacrte odluka na jednom od tih jezika)

* **Sud Europske unije** (od rujna 2023.)

1. Sudac ili državni odvjetnik iz države članice EU-a;
2. Najmanje godina dana iskustva na dužnosti suca ili državnog odvjetnika;
3. Poznavanje prava EU-a;
4. Odgovarajuće znanje francuskog jezika radi pružanja podrške članovima Kabineta suca države članice u izradi nacrta odluka na francuskom jeziku i radu na spisima;
5. Dobro znanje još jednog jezika EU-a.

* **Eurojust** (3 mjeseca)

1. Sudac ili državni odvjetnik (po mogućnosti istražni sudac) u jednoj od država članica EU-a;
2. Rad na nacionalnoj razini koji uključuje primjenu instrumenata pravosudne suradnje u kaznenim stvarima;
3. Najmanje tri godine praktičnog iskustva u području kaznenog prava.

* **Bodovanje prijava sudaca od strane PA:**
* Uz prijavu je potrebno **dostaviti životopis na engleskom jeziku i suglasnost predsjednika suda**. **Po jedan bod dodjeljivat će se za svaki od sljedećih kriterija:**

1. Sudjelovanje u aktivnostima stručnog usavršavanja na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU), bilo u organizaciji Pravosudne akademije ili neke druge ustanove, institucije, tijela državne/javne uprave ili nevladine organizacije u Hrvatskoj i/ili inozemstvu;
2. Objavljeni radovi na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU);
3. Izrađeni materijali za edukaciju na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU);
4. Vođenje aktivnosti edukacije na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za Sud EU-a), bilo za pravosudne dužnosnike ili druge pravnike praktičare i studente pravnih fakulteta te službenike u pravosuđu;
5. Završen poslijediplomski/specijalistički studij čiji program obuhvaća i edukaciju o Europskoj konvenciji za zaštitu ljudskih prava i temeljnih sloboda/praksi ESLJP-a (prijave za ESLJP), odnosno o EU pravu (prijave za SEU);
6. Završen doktorski studij čiji program obuhvaća i edukaciju o Europskoj konvenciji za zaštitu ljudskih prava i temeljnih sloboda/praksi ESLJP-a (prijave za ESLJP), odnosno o EU pravu (prijave za SEU);
7. Diplomski rad na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU);
8. Poslijediplomski rad na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU);
9. Doktorska disertacija na temu Europske konvencije za zaštitu ljudskih prava i temeljnih sloboda/prakse ESLJP-a (prijave za ESLJP), odnosno na temu EU prava (prijave za SEU).

* Kvaliteta motivacijskog pisma: 1-2 boda;
* Preporuka predsjednika suda: 1 bod;
* Preporuka sveučilišnog nastavnika: 1 bod.

**Prijave bez suglasnosti predsjednika suda i životopisa neće se uzimati u obzir.**